|  |  |  |
| --- | --- | --- |
| **Bosna i Hercegovina**  **Federacija Bosne i Hercegovine**  **Bosansko-podrinjski kanton Goražde**  **Općina Pale**  **Općinsko vijeće** |  | **Bosnia and Herzegovina**  **Federation of Bosnia and Herzegovina**  **Bosnian-Podrinje Canton of Goražde**  **Municipality of Pale**  **Municipal Council** |

Broj: 02-11-19/25

Prača: 03.02.2025. godine

Na osnovu člana 24. Statuta Općine Pale (“Službene novine Bosansko-podrinjskog kantona Goražde”, broj: 19/07, 11/08 i 6/13) i člana 78. Poslovnika Općinskog vijeća Općine Pale (“Službene novine Bosansko-podrinjskog kantona Goražde”, broj: 5/22), Općinsko vijeće Pale na svojoj **III** redovnoj sjednici održanoj dana 03.02.2025. godine, **donosi**

## ODLUKA

## O NAKNADAMA VIJEĆNICIMA I SEKRETARU OPĆINSKOG VIJEĆA PALE

1. Ovom Odlukom utvrđuje se pravo na naknadu troškova, odnosno paušalne naknade vijećnicima Općinskog vijeća Općine Pale za rad u Općinskom vijeću i stalnim radnim tijelima Općinskog vijeća, kao i naknada za sekretara Općinskog vijeća za obavljanje poslova iz svoje nadležnosti.
2. Naknade se obračunavaju prema važećoj **osnovici za obračun plaća u Općini Pale**.
3. Predsjedavajućem Općinskog vijeća, za rad u Općinskom vijeću ukoliko funkciju obavlja neprofesionalno, utvrđuje se paušalna neto mjesečna naknada prema formuli:

**Osnovica × Bod = Paušalna naknada**,

pri čemu visinu boda određuje Općinsko vijeće Pale posebnom odlukom, uz napomenu da visina boda ne može biti manja od 1 (jedan).

1. Ukoliko predsjedavajući funkciju obavlja **profesionalno**, naknada se utvrđuje u skladu s važećim propisima za obračun plaća u Općini Pale.
2. Vijećnicima za rad u Općinskom vijeću i radnim tijelima Općinskog vijeća utvrđuje se paušalna neto mjesečna naknada u visini **osnovice za obračun plaća u Općini Pale**.
3. Sekretaru Općinskog vijeća za rad u Općinskom vijeću utvrđuje se paušalna neto mjesečna naknada u visini **osnovice za obračun plaća u Općini Pale**.
4. Ova Odluka stupa na snagu danom donošenja, a naknadno će biti objavljena u Službenim novinama Bosansko-podrinjskog kantona Goražde.
5. Stupanjem na snagu ove Odluke prestaje važiti Odluka o naknadi vijećnicima Općinskog vijeća Općine Pale ("Službene novine Bosansko-podrinjskog kantona Goražde", br. 6/22).

**PREDSJEDAVAJUĆI**

Mr.sc. Senad Mutapčić, dipl. ing. maš.

**Dostavljeno**:

1. Službene novine BPK-a Goražde,
2. Općinski načelnik,
3. Općinska služba za privredu, budžet, finansije, boračko- invalidsku i socijalnu zaštitu, opću upravu i matičnu evidenciju,
4. U a/a.